6.9.2022
SL
Uradni list Evropske unije
C 342/63 sreda 16. februarja 2022
16. poziva Komisijo, naj zagotovi postopek odobritve aktivnih snovi v pesticidih, ki bo popolnoma pregleden in pri katerem ne bo navzkrižij interesov; ugotavlja, da je evropska državljanska pobuda „Rešimo čebele in kmete!“ zbrala več kot milijon podpisov po vsej EU in da ta pobuda poziva k postopnemu opuščanju sintetičnih pesticidov v EU, ukrepom za obnovo biotske raznovrstnosti in podpori kmetom pri prehodu na trajnostno kmetijstvo; poziva varuhinjo človekovih pravic, naj še naprej preiskuje sisteme, vzpostavljene na ravni EU, da bi zagotovila, da sedanje politike in postopkovna jamstva na tem področju zagotavljajo najvišjo raven zdravja ljudi in varstva okolja ter da sta zbiranje in preučevanje znanstvenih dokazov popolnoma pregledna, natančna in brez navzkrižja interesov;
17. opozarja, da je varuhinja človekovih pravic marca 2020 zaključila preiskavo o tem, kako Komisija zagotavlja, da znanstveniki, ki ji svetujejo, nimajo navzkrižij interesov; poziva Komisijo, naj izboljša postopke ocenjevanja neodvisnosti znanstvenih strokovnjakov, ki ji svetujejo, tudi tako, da popolnoma uresniči predloge varuhinje človekovih pravic po preiskavi tega vprašanja, pri čemer naj zagotovi, da ti strokovnjaki ne bodo imeli navzkrižja interesov;
18. spodbuja varuhinjo človekovih pravic, naj začne preiskavo o strateškem pristopu Komisije k obravnavi peticij, saj bi lahko njeno ukrepanje, ki je omejeno le na vprašanja, ki so po njenem mnenju strateškega pomena ali ki odražajo strukturne težave in zato izključuje posamezne primere, vplivalo na pravico državljanov do peticije in dobrega upravljanja;
19. kritizira Komisijo, ker ni dokončala ocene učinka na trajnostni razvoj, preden je zaključila trgovinska pogajanja med EU in Mercosurjem; opozarja na stališče Parlamenta, da je treba pred zaključkom trgovinskih pogajanj temeljito oceniti okoljske in socialne učinke prostotrgovinskih sporazumov;
20. kritizira odločitev držav članic, ki so predsedovale Svetu, o uporabi korporacijskega sponzorstva, saj to povzroča resno tveganje za ugled EU, in poudarja, da se je treba v prihodnje vzdržati kakršnega koli sponzorstva; meni, da je izjemno pomembno, da se sprejmejo najstrožja pravila, ki preprečujejo takšne prakse, da bi ohranili ugled in integriteto Sveta in vse EU; poziva države članice, naj izpolnijo svojo obveznost, da popolnoma pregledno sodelujejo z varuhom človekovih pravic;
21. pozdravlja prizadevanja varuhinje človekovih pravic za zaščito pravice državljanov EU do dostopa do dokumentov institucij EU in za to, da bi državljani lahko dostopali do dokumentov v vseh uradnih jezikih EU; pozdravlja pobudo varuhinje človekovih pravic o skrajšanem postopku v zvezi z dostopom do dokumentov, katerega cilj je sprejeti odločitev o zahtevanih dokumentih v 40 delovnih dneh; poudarja, da je bilo leta 2020 za obravnavo pritožb glede javnega dostopa v povprečju potrebna tretjina časa kot iz obdobja pred letom 2018, ko je bil uveden ta postopek; meni, da je zagotoviti popolno preglednost in dostop javnosti do dokumentov, ki jih hranijo institucije EU, ključno za doseganje najvišje ravni zaščite demokratičnih pravic državljanov in njihovega zaupanja v institucije EU; meni, da mora biti pregled Uredbe (ES) št.
1049/2001 (3) prednostna naloga; obžaluje, da je zakonodaja EU o dostopu do dokumentov zelo zastarela, kar ovira tudi dejavnosti varuha človekovih pravic na tem področju;
22. pozdravlja večkratno zavezo varuhinje človekovih pravic, da se bo borila proti primerom vrtljivih vrat, tudi tistemu, ki zadeva Evropski bančni organ, ki ga je prepričala, da se strinja z njenimi priporočili, in sicer s sprejetjem nove politike za ocenjevanje omejitev in prepovedi za zaposlene po prenehanju zaposlitve, pa tudi z novimi postopki za takojšnjo prekinitev dostopa do zaupnih informacij za osebje, ki odhaja;
23. poziva varuhinjo človekovih pravic, naj še naprej pomaga pri zagotavljanju pravočasne objave imen vseh uradnikov EU, vpletenih v primere vrtljivih vrat, in zagotovi popolno preglednost vseh povezanih informacij;
24. pozdravlja preiskavo, ki jo je sprožila varuhinja človekovih pravic, o tem, kako je EIB obravnavala prošnjo nekdanjega podpredsednika za zaposlitev na vodilnem položaju v španskem podjetju Iberdrola, ki je od EIB prejelo ogromna posojila; kritizira dejstvo, da EIB ni ukrepala v zvezi z zahtevo Parlamenta, da se v kodeks ravnanja za člane upravnega odbora EIB vključijo določbe, ki bi članom upravnega odbora preprečevale, da nadzorujejo posojanje in izvajanje
(3)
Uredba Evropskega parlamenta in Sveta (ES) št.
1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).